Alvin va burunduqlar
Alvin va burunduqlar (inglizcha: Alvin and the Chipmunks) 2007-yili ekranlarga chiqarilgan musiqiy va komedik janrlaridagi Amerika jonli harakatli/kompyuter-animatsion filmidir. Fox 2000 Pictures va Regency Enterprises studiyalari mahsuloti boʻlib, 20th Century Fox tomonidan tarqatilgan. Film gʻoyasi Ross Bagdasarian tomonidan yaratilgan shu nomli personajlarga asoslangan. Tim Hill tomonidan suratga olingan, ssenariyni esa Jon Vitti, Will McRobb va Chris Viscardi yozishgan. Alvin va burunduqlar filmi premyerasi 2007-yilning 14-dekabrida boʻldi. $60 millionlik budjetga ega boʻlgan ushbu film umumjahon boʻylab $361 million daromad qildi. Film sikvellari: Alvin va burunduqlar 2 (2009), Alvin va burunduqlar 3 (2011) va Alvin va burunduqlar 4 (2015).